Návrh
ZMLUVA O DIELO č. 
                                                                        č. zhotoviteľa:   
uzatvorená v súlade s § 536 a nasl. Zákona č. 513/1991 Zb. Obchodného zákonníka v platnom znení (ďalej len Obchodný zákonník)

medzi zmluvnými stranami:
Objednávateľ: 		Mestská časť Košice-Západ 
Sídlo:		 		Trieda SNP 39, 040 11 Košice 
V zastúpení: 			Mgr. Marcel Vrchota, starosta	
IČO: 				00690970 
DIČ:				2020928294
IČ DPH:			nie je platcom
IBAN: 			SK61 0200 0000 0000 1542 9512	
Oprávnený zástupca 
vo veciach technických:	Ing. Rastislav Lakatoš
(ďalej len „objednávateľ“)

a 
Zhotoviteľ:		
Sídlo:	
V zastúpení:			
IČO:				
Bankové spojenie:		
Číslo účtu:			
Právna forma:                             		
IČ DPH:		            
(ďalej len „zhotoviteľ“)

Článok I.
Predmet zmluvy
1.	Zhotoviteľ sa zaväzuje, že za podmienok stanovených výzvou na predloženie ponuky a dojednaných v tejto zmluve, vypracuje pre objednávateľa projektovú dokumentáciu, a poskytne ďalšie služby podľa Opisu predmetu prieskumu trhu, ktorý tvorí prílohu č. 1 tejto zmluvy, k projektu:
„Zlepšenie tepelnotechnických vlastností obalových konštrukcií a redukcia uhlíkovej stopy objektu na Laboreckej 2 v Košiciach“ .
2.	Predmet zmluvy bude dodaný v dvoch etapách v zmysle priloženej cenovej ponuky nasledovne:
•	1. etapa: projektová dokumentácia pre stavebné povolenie,
•	2. etapa: realizačná projektová dokumentácia.
3.	Objednávateľ sa v zmysle § 537 ods. 2 Obchodného zákonníka zaväzuje riadne a úplne dokončený predmet zmluvy od zhotoviteľa prevziať, zaplatiť za jeho zhotovenie   
dohodnutú cenu v dojednanej lehote splatnosti a poskytnúť zhotoviteľovi dojednané spolupôsobenie.
4.	Zhotoviteľ sa zaväzuje splniť technické a kvalitatívne požiadavky predmetu zmluvy v súlade s príslušnými právnymi predpismi a technickými normami, vo vlastnom mene, na svoje náklady a na vlastnú zodpovednosť.

Článok II.
Spôsob vypracovania a odovzdania predmetu zmluvy
1.	Projektová dokumentácia, spracovaná v rozsahu podľa prílohy č. 1 tejto zmluvy bude vyhotovená a odovzdaná v písomnej a elektronickej forme. 
2.	Projektová dokumentácia a ostatné materiály budú odovzdané zástupcovi objednávateľa, oprávneného jednať vo veciach technických a ich prevzatie bude písomne potvrdené v    odovzdávacom protokole. Miesto odovzdania a prevzatia je v sídle objednávateľa. Predmet zmluvy bude z hľadiska oprávnenosti fakturácie považovaný za úplne a riadne odovzdaný  dňom písomného potvrdenia jeho vecnej a obsahovej správnosti objednávateľom. Objednávateľ má právo po prevzatí dokumentácie do 7 dní posúdiť jej obsahovú správnosť, prerokovať so zhotoviteľom svoje výhrady a požadovať ich odstránenie a až po ich odstránení potvrdiť riadne odovzdanie predmetu zmluvy. 
3.	Projektová dokumentácia, ktorá je predmetom tejto zmluvy, bude spracovaná v takom rozsahu a forme, aby zodpovedala platnej slovenskej legislatíve a bola dostatočným a úplným podkladom na vydanie kladného stanoviska k projektovej dokumentácii príslušnými orgánmi. V opačnom prípade bude dokumentácia ako predmet zmluvy považovaná za vadnú a zo strany objednávateľa bude uplatnená reklamácia v súlade s ostatnými ustanoveniami tejto  zmluvy. Pri adjustáži a zmenách projektovej dokumentácie je zhotoviteľ povinný dodržať požiadavky a pokyny objednávateľa, špecifikované v priebehu projekčných prác.

Článok III.
Lehota plnenia
1.	Zhotoviteľ sa zaväzuje, že zhotoví a objednávateľovi odovzdá dielo v rozsahu a spôsobom stanoveným v tejto zmluve v termíne:
•	1. etapa: najneskôr do 120 kalendárnych dní od účinnosti zmluvy,
•	2. etapa: najneskôr do 150 kalendárnych dní od účinnosti zmluvy. 
      
Článok IV.
Zmluvná cena

1.	Objednávateľ zaplatí za vykonané dielo celkovú cenu spolu s DPH, podľa cenovej ponuky zhotoviteľa:
 			Celková cena bez DPH  ....................€
DPH 20 %                      ....................€
Celková cena s DPH      ....................€ 
V zmluvnej cene budú zahrnuté všetky náklady zhotoviteľa spojené s vykonaním predmetu zmluvy  podľa Opisu predmetu prieskumu trhu, ktorý tvorí prílohu č. 1 tejto zmluve. 
Náklady na odborný autorský dohľad nad uskutočňovaním stavby podľa projektovej dokumentácie budú   zahrnuté v celkovej cene a  tvoria ........% z celkovej ceny, príp. sumu. Cena je stanovená dohodou zmluvných strán v zmysle predloženej ponuky, ako cena maximálna, a záväzná počas platnosti zmluvy.

Článok V.
Platobné podmienky a fakturácia
1.	Úhrada za dielo bude zrealizovaná na základe faktúry vyhotovenej zhotoviteľom spolu s dokladom o prevzatí a odovzdaní vykonaného diela v zmysle bodu 2 článku II. tejto zmluvy. Splatnosť faktúry je 30 dní od jej doručenia objednávateľovi. Fakturovaná čiastka bude hradená objednávateľom bezhotovostným prevodom na účet zhotoviteľa. Náklady na odborný autorský dohľad budú fakturované samostatnou faktúrou v  lehote 15 dní po kolaudácii stavby.
2.	Faktúra musí obsahovať povinné náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov: označenie faktúry a jej číslo, názov a sídlo zmluvných strán, IČO, DIČ, IČ DPH, číslo zmluvy, opis vykonaného diela a deň odovzdania diela, deň vystavenia a odoslania faktúry, deň splatnosti faktúry, označenie bankového spojenia zhotoviteľa a číslo účtu, rozsah diela, fakturovanú čiastku, pečiatku a podpis oprávnenej osoby.
3.	Objednávateľ je oprávnený faktúru do dátumu jej splatnosti vrátiť zhotoviteľovi v prípade, ak neobsahuje všetky vyššie uvedené náležitosti daňového dokladu za účelom jej doplnenia alebo opravy. V takom prípade začne plynúť nová lehota doručením opravenej faktúry objednávateľovi. Ak v stanovenej lehote splatnosti objednávateľ faktúru nevráti, považuje sa faktúra za vystavenú bez chýb.

Článok VI.
Ďalšie dojednania
1.	Objednávateľ sa zaväzuje, že poskytne zhotoviteľovi v nevyhnutnom rozsahu potrebné    spolupôsobenie, spočívajúce najmä v odovzdaní doplňujúcich údajov, upresnení a podkladov nevyhnutných pre kvalitné splnenie predmetu zmluvy vrátane doplnenia požiadaviek zo strany objednávateľa, potrebných pre zapracovanie do projektovej dokumentácie.
2.	Zhotoviteľ je povinný písomne oznámiť objednávateľovi existenciu dôvodov, ktoré bránia alebo sťažujú vykonanie diela a ich následkom môže byť meškanie s vykonaním diela.
3.	Zhotoviteľ sa zaväzuje, že kvalita zhotoveného diela bude zodpovedať platným právnym   predpisom v čase vyhotovenia, technickým a odborným normám pre projektovanie, riadenie a zabezpečovanie investičnej výstavby.
4.	Zhotoviteľ je povinný pri plnení predmetu zmluvy postupovať s odbornou starostlivosťou, dodržiavať všeobecne záväzné predpisy, technické normy STN a EN a povinnosti vyplývajúce z tejto zmluvy. Ďalej sa bude riadiť záväznými podkladmi objednávateľa.
5.	Zhotoviteľ bude vykonávať odborný autorský dohľad pri realizácii stavby. Zároveň sa zhotoviteľ zaväzuje na výzvu objednávateľa zúčastniť sa rokovaní s vybraným uchádzačom vykonávajúcim realizáciu stavby. Náklady zhotoviteľa spojené s účasťou na týchto rokovaniach a náklady na vykonanie prípadných zmien diela sú zahrnuté v cene diela.    
6.	Zmluvné strany sa zaväzujú vzájomne si poskytovať súčinnosť a konzultovať požiadavky oboch strán k rozpracovanej projektovej  dokumentácii. Za tým účelom sa zmluvné strany dohodli na pravidelných kontrolných dňoch na Laboreckej 2 v Košiciach, a to 1 x za dva týždne, resp. podľa aktuálnej  potreby.

Článok VII.
Zodpovednosť za vady, záruka
1.	Zhotoviteľ zodpovedá za to, že predmet tejto zmluvy je zhotovený podľa tejto zmluvy, a že po dobu stanovenú (záručná doba) bude mať vlastnosti dojednané v tejto zmluve.
2.	Zhotoviteľ nezodpovedá za vady, spôsobené použitím podkladov od  objednávateľa a zhotoviteľ ani pri vynaložení všetkej starostlivosti nemohol zistiť ich nevhodnosť, prípadne na ňu upozornil objednávateľa a ten na ich použití trval.
3.	Záručná doba projektovej dokumentácie je 2 roky a začína plynúť dňom odovzdania projektu objednávateľovi.
4.	Zmluvné strany sa dohodli, že v prípade vady predmetu diela má objednávateľ právo na bezplatné odstránenie reklamovanej vady. Zhotoviteľ sa zaväzuje prípadné vady diela odstrániť bez zbytočného odkladu, najneskôr však do 5 pracovných dní od prevzatia písomnej reklamácie diela.
5.	Prípadnú reklamáciu vady plnenia predmetu tejto zmluvy je objednávateľ povinný uplatniť v písomnej forme zhotoviteľovi, a to bezodkladne po zistení vady.

Článok VIII.
Zmluvné sankcie
1.	Ak zhotoviteľ odovzdá predmet diela objednávateľovi po dohodnutom termíne, môže objednávateľ uplatniť zmluvnú pokutu vo výške 0,5 % zo zmluvnej ceny za každý deň omeškania. 
2.	Ak zhotoviteľ nezačne s odstraňovaním vád projektu v súlade s bodom 4 článku VII. tejto zmluvy, môže objednávateľ uplatniť zmluvnú pokutu vo výške 10 € za každý deň omeškania. Ak zhotoviteľ neodstráni vady projektu v dohodnutom termíne podľa tejto zmluvy, môže objednávateľ uplatniť zmluvnú pokutu vo výške 100 € za každý deň omeškania. Za vady projektu sa pre uplatnenie sankcií považujú len vady, uplatnené v zmysle bodu 5 článku VII. tejto zmluvy, ktoré boli spoločne posúdené zmluvnými stranami ako oprávnené reklamácie.
3.	Ak objednávateľ neuhradí zhotoviteľovi faktúru v lehote  splatnosti, môže zhotoviteľ uplatniť zmluvnú pokutu vo výške 0,025% z dlžnej čiastky za každý deň omeškania.
4.	Odstúpením od zmluvy nezaniká nárok ktorejkoľvek zo zmluvných strán na zaplatenie zmluvných sankcií.
5.	Zhotoviteľ zodpovedá za náhradu škody vzniknutej objednávateľovi v súvislosti s nedodržaním zmluvných termínov zhotoviteľa.

Článok IX.
Odstúpenie od zmluvy
1.	Pred splnením predmetu tejto zmluvy môže byť táto zmluva o dielo ukončená len odstúpením od zmluvy v zmysle tohto článku, alebo vzájomnou písomnou dohodou zmluvných strán.
2.	Za závažné porušenia zmluvných záväzkov sú považované nasledovné skutočnosti:
-	ak projektová dokumentácia nesplní požiadavky, definované objednávateľom a rozsah stanovený príslušnými právnymi predpismi a technickými normami, objednávateľ to písomne oznámi zhotoviteľovi s uvedením konkrétnych výhrad, a zhotoviteľ do 5 pracovných dní po ich obdržaní neodstráni uvedené nedostatky a neprijme opatrenia na nápravu,
-	omeškanie v plnení zmluvných záväzkov o viac ako 30 dní oproti zmluvnému termínu z dôvodov na strane zhotoviteľa,
-	omeškanie v odstraňovaní vád projektu, uplatnených objednávateľom v rámci oprávnenej reklamácie, o viac ako 10 dní oproti dojednaným termínom, 
-	omeškanie s platbou o viac ako 30 dní oproti zmluvnému termínu.
3.	V prípade závažného porušenia zmluvných záväzkov poškodená strana písomne upovedomí druhú stranu s uvedením náhradných termínov na splnenie jej záväzkov. Ak druhá strana nedodrží svoje záväzky v uvedenej náhradnej lehote, je poškodená strana oprávnená od zmluvy odstúpiť.
4.	Odstúpením od zmluvy zanikajú všetky práva a záväzky z tejto zmluvy, s výnimkou práva na náhradu škody, práva na uplatnenie sankcií, nárokov vyplývajúcich z ustanovení o poskytovaní záruky a zodpovednosti za vady zrealizovaného a odovzdaného diela.
5.	Právo na náhradu škody podľa ust. § 373 a nasl. Obchodného zákonníka nie je vznikom    nárokov podľa vyššie uvedeného dotknuté.

Článok X.
Autorské práva
1.	Zhotoviteľ podpisom zmluvy udeľuje objednávateľovi výhradnú licenciu na použitie diela, a to najmä verejné rozširovanie diela, sprístupňovanie diela tretím osobám, vyhotovenie rozmnoženiny diela, úpravy a zmeny diela. Zhotoviteľ udeľuje túto licenciu ako výhradnú s neobmedzeným rozsahom na neobmedzený čas, a to bezodplatne.
2.	Zhotoviteľ vyhlasuje, že je oprávnený vykonávať práva k dielu vo svojom mene a na svoj účet, je oprávnený s týmto dielom nakladať a udeliť súhlas na jeho použitie a za týmto účelom má usporiadané všetky vzťahy s jednotlivými autormi diela bez ohľadu na to, či sa jedná o zamestnancov alebo zmluvných partnerov zhotoviteľa. Zhotoviteľ taktiež vyhlasuje, že dielo nie je zaťažené právami tretích osôb.
3.	Objednávateľ je oprávnený udeliť tretej osobe súhlas na použitie diela v rozsahu udelenej licencie (sublicencia).
4.	Zánik tejto zmluvy nemá vplyv na trvanie licencie udelenej/postúpenej touto zmluvou objednávateľovi.

Článok XI.
Záverečné ustanovenia
1.	Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v súlade s § 47a Občianskeho zákonníka. 
2.	Táto zmluva je vyhotovená v troch rovnopisoch s platnosťou originálu, z ktorých dve vyhotovenia obdrží objednávateľ a jedno zhotoviteľ.  
3.	Zmeny a doplnenia tejto zmluvy môžu byť uskutočnené len na základe dohody oboch zmluvných strán, formou očíslovaných písomných dodatkov.
4.	Právne vzťahy výslovne neupravené touto zmluvou sa riadia ustanoveniami Obchodného zákonníka.
5.	Zmluvné strany prehlasujú, že si zmluvu prečítali, jej obsahu porozumeli, s jej obsahom po prečítaní súhlasia bez výhrad a na znak tohto súhlasu ju vlastnoručne podpisujú.

V Košiciach , dňa.....................................		V......................dňa............................

Objednávateľ:						Zhotoviteľ:

...........................................................               	.............................................................
    Mestská časť Košice-Západ				
Zastúpený: Mgr. Marcel Vrchota	

Príloha č. 1: Opis predmetu prieskumu trhu